פיג'י במשחקים הפאראלימפיים

פיג'י השתתפה לראשונה במשחקים הפאראלימפיים באולימפיאדת הנכים טוקיו (1964), אך משתתפת בקביעות במשחקים החל מאולימפיאדת הנכים אטלנטה (1996). במשחקי החורף לא נטלה פיג'י חלק מעולם.

היסטוריה
אל המשחקים שנערכו בטוקיו בשנת 1964 שלחה פיג'י משלחת של ספורטאי בודד, שהתחרה בהרמת משקולות. פיג'י נעדרה משני הטורנירים העוקבים, וחזרה להתחרות רק באולימפיאדת הנכים טורונטו (1976) כששלחה משלחת של שמונה ספורטאים שהתחרו באתלטיקה ושחייה, אך כספורטאי במשלחת הקודמת, לא זכו במדליה.

פיג'י חזרה להתחרות במסגרת המשחקים הפאראלימפיים רק באולימפיאדת הנכים אטלנטה (1996) ומאז שולחת משלחות פאראלימפיות למשחקים דרך קבע. 

במדליה הפאראלימפית הראשונה של המדינה זכה הקופץ לגובה לייסה לדנה שקטף את מדליית הזהב באולימפיאדת הנכים לונדון (2012) (קטגוריה F42) עם תוצאה של 1.74 מטרים.

ראו גם
 פיג'י במשחקים האולימפיים
 פיג'י במשחקים האולימפיים לנוער

הערות שוליים

מדינות במשחקים הפאראלימפיים
פיג'י: ספורט